###### **Coinníollacha oibre**

**Éist le triúr ag déanamh cur síos ar an bpost atá acu. Cuir  leis an bhfreagra ceart nó leis na freagraí cearta i ngach cás.**

|  |
| --- |
| **Síle** Oibríonn Síle i mbanc \_\_ i siopa \_\_ Oibríonn sí Luan – Aoine \_\_ ag an deireadh seachtaine \_\_Tosaíonn sí obair ag 10.00 a.m. \_\_ ag 10.00 p.m. \_\_ An maith léi a post? Is maith \_\_ Ní maith \_\_Cén cineál poist é? Buan \_\_ Sealadach \_\_ An bhfuil an pá go maith? Tá \_\_ Níl \_\_  |
| **Máirtín** Oibríonn Máirtín i scoil chailíní \_\_ i scoil bheag \_\_ Oibríonn sé ar maidin \_\_ an lá ar fad \_\_ Tosaíonn sé obair ag 8.45 a.m. \_\_ ag 9.15 a.m. \_\_ Críochnaíonn sé ag 1.15 p.m. \_\_ ag 3.45 p.m. \_\_ Cén cineál poist é? Lánaimseartha \_\_ Páirtaimseartha \_\_  |
| **Imogen**Oibríonn Imogen in oifig \_\_ in ospidéal \_\_ An gcaitheann sí éide? Caitheann \_\_ Ní chaitheann \_\_Críochnaíonn sí obair ag 4.30 p.m. \_\_ ag 5.00 p.m. \_\_ An maith léi a post? Is maith \_\_ Ní maith \_\_ Cén cineál poist é? Lánaimseartha \_\_ Sealadach \_\_ An bhfuil an pá go maith? Tá \_\_ Níl \_\_ |

###### **Coinníollacha oibre**

**Imogen**

**Seo an méid a dúirt Imogen sa mhír éisteachta. Léigh an sliocht seo amach os ard leis an duine atá in aice leat, líne ar líne. Freagair na ceisteanna a ghabhann leis.**

Is rúnaí mé in Ospidéal Thamhlachta. Is post lánaimseartha é agus is maith liom é go mór. Ní post buan é, áfach. Beidh mé dífhostaithe i gceann cúpla mí. Tá an pá an-mhaith – sin rud maith. Caithim éide rúnaí, cosúil le gach rúnaí eile san ospidéal. Tosaím ag obair go moch ar maidin, mar sin téim abhaile ag leathuair tar éis a ceathair. Is breá liom é sin!

1. Cén post atá ag Imogen?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Scríobh amach na briathra atá luaite sa sliocht. Ansin, scríobh san fhoirm dhiúltach iad.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Cad iad na focail a úsáideann Imogen chun cur síos a dhéanamh ar a stádas oibre?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Caitheann Imogen éide rúnaí. An gcaitheann tú éide oibre?

Cuir an cheist sin ar an duine atá in aice leat.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. An bhfuil aon chosúlachtaí / difríochtaí idir phost Imogen agus do phost féin? Cad iad?

Cuir an cheist sin ar an duine atá in aice leat.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Treoracha don mhúinteoir**

**Coinníollacha oibre Éisteacht**

**Le múineadh**

Cur síos a dhéanamh ar phoist, ar stádas oibre agus ar choinníollacha oibre.

**Moltaí**

1. Tabhair cóip den bhileog **Coinníollacha oibre** do gach duine sa rang.

* Abair leo éisteacht le Síle, Máirtín agus Imogen ag cur síos ar na coinníollacha oibre atá acu.
* Caithfidh na foghlaimeoirí tic a chur leis an bhfreagra ceart nó leis na freagraí cearta i ngach cás.
* Seinn an mhír cúpla uair.
* Ceartaigh an ghníomhaíocht trí iarraidh ar na foghlaimeoirí abairtí iomlána a chumadh mar shampla: *Oibríonn Síle i siopa*.
* Tabhair cóip den bhileog **Coinníollacha oibre - Imogen** do gach duine sa rang.
* Roinn an rang i mbeirteanna. Mínigh na treoracha atá ag barr na bileoige do na foghlaimeoirí. Léifidh siad an sliocht amach os ard, líne ar líne le chéile. Ansin, freagróidh siad na ceisteanna a ghabhann leis. Léigh trí na ceisteanna leo le cinntiú go dtuigeann siad iad.
* Téigh timpeall an ranga fad is atá na foghlaimeoirí i mbun na gníomhaíochta, ag cabhrú agus ag éisteacht leo. Ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar na foghlaimeoirí na freagraí a léamh amach.

Moltar na gníomhaíochtaí seo a nascadh leis an mbileog **Cad a dhéanaim? (Léitheoireacht)** nóleis an ngníomhaíocht **An Freagra Ceart** sna **gníomhaíochtaí An Banc Teanga**.

**Script**

**Síle:**

Is cúntóir siopa mé agus oibrím gach deireadh seachtaine nuair a bhíonn an siopa gnóthach. Tosaím gach maidin ag a deich a chlog agus críochnaím ag a sé a chlog um thráthnóna. Is post buan páirtaimseartha é. Níl an pá rómhaith ach is breá liom mo phost.

**Máirtín:**

Is múinteoir páirtaimseartha mé i scoil bheag cailíní. Múinim ceol. Oibrím gach maidin. Tosaím gach lá ag ceathrú chun a naoi. Críochnaím ag ceathrú tar éis a haon, téim abhaile agus seinnim ceol. Ní maith liom bheith ag obair sa scoil – is fearr liom ceol a sheinm sa teach tábhairne san oíche. Tá an tuarastal go maith áfach, agus na laethanta saoire!

**Imogen:**

Is rúnaí mé in Ospidéal Thamhlachta. Is post lánaimseartha é agus is maith liom é go mór. Ní post buan é, áfach. Beidh mé dífhostaithe i gceann cúpla mí. Tá an pá an-mhaith – sin rud maith. Caithim éide rúnaí cosúil le gach rúnaí eile san ospidéal. Tosaím ag obair go moch ar maidin, mar sin téim abhaile ag leathuair tar éis a ceathair. Is breá liom é sin!

**Freagraí**

**Coinníollach oibre Imogen**

1. Is rúnaí í.
2. Tá, caithim, tosaím, téim. / Níl, ní chaithim, ní thosaím, ní théim.
3. post lánaimseartha, post buan, dífhostaithe, pá an-mhaith.
4. Solúbtha
5. Solúbtha